cyanic-selkie/wikianc huggingface dataset:
คลับเฮาส์
ประวัติ
ในช่วงต้นปี พ.ศ. 2564 คลับเฮาส์ติดอันดับหนึ่งในหมวดแอปพลิเคชันดาวน์โหลดฟรีบนแอปสโตร์ในญี่ปุ่น
เมื่อวันที่ 20 กุมภาพันธ์ พ.ศ. 2564 Grigory Klyushnikov ชาวรัสเซีย ผู้สร้างและอดีตผู้พัฒนาแอปพลิเคชันโวฟคอนทักเท (วีเค) สำหรับแอนดรอยด์ ได้สร้างแอปพลิเคชันคลับเฮาส์อย่างไม่เป็นทางการ เวอร์ชันโอเพนซอร์ซสำหรับระบบปฏิบัติการแอนดรอยด์ และเผยแพร่บนกิตฮับ ชื่อแอปพลิเคชันว่า เฮาส์คลับ (Houseclub)
ในเดือนพฤษภาคม พ.ศ. 2564 คลับเฮาส์ประกาศเปิดตัวแอปพลิเคชั่นสำหรับระบบปฏิบัติการแอนดรอยด์อย่างเป็นทางการ
ปัญหาด้านนโยบายความเป็นส่วนตัว
แอปพลิเคชันสร้าง "โพรไฟล์เงา" ของผู้ที่ไม่เคยใช้แอปพลิเคชันมาก่อน แต่อยู่ในรายชื่อผู้ติดต่อที่ใช้งาน นอกจากนี้คลับเฮาส์ยังบันทึกการสนทนาในห้องการสนทนาส่วนตัว
ในเดือนกุมภาพันธ์ พ.ศ. 2564 สหพันธ์องค์การผู้บริโภคเยอรมัน (Federation of German Consumer Organisations) ซึ่งเป็นองค์กรคุ้มครองผู้บริโภคที่ใหญ่ที่สุดของเยอรมนี ได้เรียกร้องให้คลับเฮาส์ที่ดำเนินการโดย Alpha Exploration Co. ยุติสิ่งที่องค์กรนี้เรียกว่า "การดำเนินธุรกิจที่ผิดกฎหมายและการละเมิดการคุ้มครองข้อมูล"
คุณสมบัติ
คลับเฮาส์มีคลับและห้องเสมือนจริงมากมาย พร้อมการสนทนาในหัวข้อที่หลากหลาย ทอล์กโชว์ ดนตรี เครือข่าย การออกเดต การแสดง การอภิปรายทางการเมือง และอื่น ๆ แอปพลิเคชันนี้ยังเป็นที่รู้จักสำหรับผู้ใช้ที่มีชื่อเสียเป็นสมาชิก เช่น เดรก, เควิน ฮาร์ต และทิฟฟานี แฮดดิช เป็นพิธีกรในการสนทนาเสมือนจริงในคลับเฮาส์
เบเลกอสต์
เบเลกอสต์ (Belegost) เป็นชื่ออาณาจักรของคนแคระ ในปกรณัมชุด มิดเดิลเอิร์ธ ของ เจ. อาร์. อาร์. โทลคีน ปรากฏในเรื่อง ซิลมาริลลิออน ชื่อ เบเลกอสต์ เป็นคำในภาษาซินดาริน ซึ่งในภาษาเวสทรอนจะเรียกว่า มิคเคิลเบิร์ก หมายถึง 'ปราการอันยิ่งใหญ่' สำหรับชื่อเรียกในภาษาคุซดุลของเหล่าคนแคระ เรียกชื่อนครของตัวเองว่า กาบิลกาโธล กษัตริย์คนแคระผู้ก่อตั้งนครนี้คือ หนึ่งในเจ็ดบรรพชนของคนแคระ เป็นต้นตระกูลคนแคระในสายวงศ์ บรอดบีม (Broadbeam) ซึ่งเดินทางมาทางตะวันตกนับตั้งแต่ยุคที่หนึ่งของโลกอาร์ดา
เบเลกอสต์ตั้งอยู่ทางด้านทิศเหนือของภูโดลเมด บนเทือกเขาเอเร็ดลูอิน เป็นนครคู่กันกับ โนกร็อด ซึ่งเป็นอาณาจักรของคนแคระด้านทิศใต้ อาณาจักรคนแคระทั้งสองแห่งนี้เป็นคู่ค้าสำคัญกับเหล่าเอลฟ์แห่งเบเลริอันด์
กษัตริย์แห่งเบเลกอสต์ที่ปรากฏชื่อในนิยาย คือ อซากาล (Azaghâl) ทรงนำทัพคนแคระเข้าร่วมในทัพพันธมิตรแห่งมายดรอส ร่วมในการรบกับมอร์กอธ ซึ่งในที่สุดกลายเป็นสงครามเนียร์นายธ์อาร์นอยดิอัด ทัพคนแคระของอซากาลได้รับการขับขานอยู่ในบทลำนำการรบครั้งนี้ ด้วยเป็นทัพอันแข็งแกร่งที่สามารถต่อรบกับเกลารุง เจ้ามังกร บริวารของมอร์กอธ ได้อย่างแข็งขัน เพราะเหล่าคนแคระมักสวมหน้ากากในเวลาต่อสู้ ประกอบกับความทรหดอดทนของเผ่าพันธุ์คนแคระเอง จึงต้านทานเพลิงมังกรของเกลารุงได้  อซากาลยังสามารถใช้มีดจ้วงแทงเข้าที่ท้องของมังกร ทำให้เกลารุงได้รับบาดเจ็บจนหนีกลับไปอังก์บันด์ พาให้กองทัพของเกลารุงแตกตื่นหนีกลับไปด้วย เป็นวีรกรรมอันสำคัญยิ่งจนทำให้ ทูริน ทูรัมบาร์ คิดหาญสู้กับเกลารุงอีกครั้ง
สำหรับความขัดแย้งระหว่างอาณาจักรโนกร็อดกับอาณาจักรโดริอัธ แม้ทางโนกร็อดจะแจ้งขอทัพเสริมจากเบเลกอสต์ด้วย แต่เบเลกอสต์ก็ไม่ได้ให้ความร่วมมือ ทั้งยังห้ามปรามทัพโนกร็อดด้วย แต่ไม่สำเร็จ
อาณาจักรเบเลกอสต์กลายเป็นเมืองร้างไปหลังจากเหตุการณ์วินาศในตอนปลายยุคที่หนึ่ง ในสงครามแห่งความโกรธา ซึ่งทำให้แผ่นดินเบเลริอันด์จมลงสู่มหาสมุทร เหล่าคนแคระพากันอพยพกลับไปยังคาซัดดูม ในจำนวนนี้ปรากฏภายหลังว่า ไบเฟอร์ โบเฟอร์ และบอมเบอร์ สามคนแคระผู้เข้าร่วมในภารกิจเอเรบอร์ (เรื่องราวใน เดอะฮอบบิท) ก็เป็นคนแคระผู้สืบเชื้อสายแห่งบรอดบีมด้วย
ดูเพิ่ม
อาณาจักรอื่นๆ ของคนแคระ
วัดสารนาถธรรมาราม
วัดสารนาถธรรมาราม เป็นพระอารามหลวงชั้นตรีชนิดสามัญ สังกัดคณะสงฆ์ฝ่ายธรรมยุติกนิกาย ตั้งอยู่ในตำบลทางเกวียน อำเภอแกลง จังหวัดระยอง ปัจจุบันมีเนื้อที่ตั้งวัด 61 ไร่ 3 งาน 56 ตารางวา
วัดสารนาถธรรมารามสร้างขึ้นเมื่อ พ.ศ. 2487 โดยพระมหารัชชมังคลาจารย์ เจ้าอาวาสวัดสัมพันธวงศ์ กรุงเทพ เริ่มแรกมีเนื้อที่ 56 ไร่ 49 ตารางวา หลังได้วางศิลาฤกษ์รากฐานเสร็จ ก็เกิดสงครามเอเชียบูรพาขึ้น ทำให้การก่อสร้างต้องหยุดไป แต่ได้มีการสร้างต่อภายหลัง มีงานสมโภชอุโบสถ เมื่อวันที่ 25 มกราคม พ.ศ. 2506 ต่อมาเมื่อ พ.ศ. 2557 ได้รับการยกสถานะเป็นพระอารามหลวงชั้นตรีชนิดสามัญ
จังหวัดภูเก็ตในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548
'''การเลือกตั้งสมาชิกสภาผู้แทนราษฎรจังหวัดภูเก็ต พ.ศ. 2548''' เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 กำหนดให้มีขึ้นในวันที่ 6 กุมภาพันธ์ พ.ศ. 2548 โดยแบ่งเขตการเลือกตั้งออกเป็น 2 เขตเลือกตั้ง เท่าเดิมจากการเลือกตั้งครั้งก่อนเมื่อปี พ.ศ. 2544 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบบัญชีรายชื่อ
ผลการเลือกตั้งสมาชิกสภาผู้แทนราษฎรแบบบัญชีรายชื่อ จังหวัดภูเก็ต
! colspan=2 | พรรค ! คะแนนเสียง ! ร้อยละ
เขต 1
เขตการเลือกตั้งที่ 1 ประกอบด้วยอำเภอเมืองภูเก็ต (ยกเว้นตำบลรัษฎาและตำบลเกาะแก้ว)
เขต 2
เขตการเลือกตั้งที่ 2 ประกอบด้วยอำเภอกะทู้, อำเภอถลาง และอำเภอเมืองภูเก็ต (เฉพาะตำบลรัษฎาและตำบลเกาะแก้ว)
ไมล์จักรยาน
right|thumb|หัวไมล์จักรยานแบบธรรมดา แสดงผลความเร็วและระยะทางที่ปั่นได้ right|thumb|หัววัดแบบ[[รีดสวิตช์บนตะเกียบล้อจะตรวจจับแม่เหล็กซึ่งติดบนซี่ล้อ เพื่อวัดรอบ]]
ไมล์จักรยาน (cyclocomputer หรือ cyclometer) เป็นอุปกรณ์ประมวลผลและแสดงผลความเร็วกับระยะทางที่ผ่านไประหว่างการขับขี่จักรยาน เปรียบเทียบได้กับมาตรวัดความเร็วกับมาตรระยะทางบนแผงหน้าปัดรถยนต์
ไมล์จักรยานมีส่วนประกอบสองชิ้นหลักคือ หัวไมล์ ซึ่งติดตั้งไว้บนแฮนด์จักรยาน ทำหน้าที่คำนวณและแสดงผลแก่ผู้ใช้ผ่านหน้าจอ และส่วนหัววัด ซึ่งติดตั้งใกล้กับล้อ ทำหน้าที่วัดรอบการหมุน โดยสองส่วนจะเชื่อมต่อกันด้วยสายไฟหรือสัญญาณวิทยุ
หัววัดรอบล้อ
ส่วนหัววัด จะประกอบด้วยรีดสวิตช์ ขดลวด หรืออุปกรณ์วัดฮอลล์เอฟเฟกต์ ติดตั้งอยู่บนโครงรถส่วนตะเกียบล้อหน้าหรือล้อหลัง พร้อมกับแม่เหล็กซึ่งติดตั้งอยู่บนซี่ล้อ เมื่อล้อหมุนครบ 1 รอบ แม่เหล็กจะเคลื่อนผ่านหัววัด 1 ครั้ง ซึ่งหัววัดจะส่งสัญญาณไปยังส่วนหัวไมล์ เพื่อทำการคำนวณระยะทางและความเร็วต่อไป
หัวไมล์
ส่วนหัวไมล์ จะประกอบด้วยไมโครคอนโทรลเลอร์ หน้าจอแสดงผล (มักเป็นแบบผลึกเหลว) ปุ่มตั้งค่า และแบตเตอรี่ อยู่รวมกันบนในตัวเรือนขนาดเล็ก ติดตั้งไว้บนแฮนด์จักรยาน โดยจะรับสัญญาณจากส่วนหัววัดผ่านทางสายหรือคลื่นวิทยุ
เมื่อหัวไมล์ได้รับสัญญาณจังหวะที่ล้อหมุนครบรอบ ไมโครคอนโทรลเลอร์จะทำการคำนวณระยะทาง โดยนับจำนวนรอบที่ล้อหมุนไปทั้งหมด คูณกับระยะทางที่เคลื่อนไปได้ในหนึ่งรอบการหมุน (ซึ่งคิดจากเส้นผ่านศูนย์กลางของล้อ คูณค่าพาย) ส่วนความเร็ว จะคำนวณจากการจับเวลาที่ใช้ในการหมุนล้อครบแต่ละรอบ ก่อนจะนำมาหารระยะทางที่เคลื่อนไปได้ในหนึ่งรอบการหมุน แล้วจึงแปลงหน่วย ก่อนจะแสดงผลค่าทั้งสองออกทางหน้าจอ
หัวไมล์บางรุ่น อาจจะมีการแสดงผลข้อมูลอื่นเพิ่มเติมบนหน้าจอด้วย เช่นนาฬิกาแสดงเวลา ปฏิทินแสดงวันที่ หรืออุณหภูมิ
การปรับแต่ง
เนื่องจากระยะทางที่จักรยานเคลื่อนไปได้ในการหมุนล้อ 1 รอบ จะขึ้นอยู่กับเส้นผ่านศูนย์กลางของล้อ เมื่อนำไมล์จักรยานมาติดตั้งใหม่ จึงต้องทำการตั้งค่าขนาดเส้นผ่าศูนย์กลางของล้อที่ใช้ให้ถูกต้องก่อนเสมอ และอาจต้องตั้งค่าหน่วยระยะทาง (กิโลเมตรหรือไมล์) กับนาฬิกาและวันที่เพิ่มเติมขึ้นมา
ส่วนการปรับแต่งการวัดระยะทางให้มีความแม่นยำสูงขึ้น จะทำได้โดยการขี่จักรยานผ่านเส้นทางที่ทราบระยะทางแน่นอน และทำการเทียบระยะที่ตัวไมล์วัดมาได้กับระยะทางจริง ก่อนจะแก้ไขการตั้งค่าบนตัวไมล์เพื่อชดเชยอัตราส่วนที่คลาดเคลื่อน
2022 สึนามิ วันโลกสังหาร
2022 สึนามิ วันโลกสังหาร (13-04-2022 Tsunami ) เป็นภาพยนตร์ไทยที่เข้าฉายในวันที่ 28 พฤษภาคม พ.ศ. 2552 นำแสดงโดย พิศาล ศรีมั่นคง, สิรินดา เจนเซ่น, ภาณุเดช วัฒนสุชาติ, สุเชาว์ พงษ์วิไล, ชุมพร เทพพิทักษ์, ชลิต เฟื่องอารมย์, นิชาภา ประกรณ์กิจวัฒนา, ปริญญา วงษ์ศิลป์ อำนวยการสร้าง, บทภาพยนตร์และกำกับการแสดงโดย ทรนง ศรีเชื้อ
เนื้อเรื่อง
ในปี ค.ศ. 2022 (พ.ศ. 2565) รัฐบาลไทยภายใต้การนำของนายกรัฐมนตรีหนุ่ม ไตรภพ (ภาณุเดช วัฒนสุชาติ) ได้ออกพระราชกำหนดฉุกเฉินจัดอันดับความรุนแรงของภัยพิบัติและวางแผนการเตือนภัย โดยจัดตั้ง "ศูนย์เตือนภัยภาคพื้นเอเชีย-แปซิฟิก และมหาสมุทรอินเดีย" ภายใต้การดูแลของ ด๊อกเตอร์สยาม (สุเชาว์ พงษ์วิไล) ซึ่งมีหนุ่มสาวรุ่นใหม่ไฟแรงสามคน คือ ภูเก็ต (พิศาล ศรีมั่นคง) ซินดี้ (สิรินดา เจนเซ่น) และ พีพี (นิชาภา ประกรณ์กิจวัฒนา) ทำงานร่วมกันอย่างแข็งขันด้วยอุดมการณ์รักธรรมชาติอันมุ่งมั่นทั้งสามคนทำงานกันอย่างสนิทสนมเสมือนคนในครอบครัวเดียวกัน
นายกรัฐมนตรีไตรภพเชื่อถือและเชื่อมั่นการคาดการณ์ภัยพิบัติของ ดร.สยาม อย่างมาก แต่ด้วยลักษณะของภัยธรรมชาติโดยเฉพาะอย่างยิ่งการเกิดแผ่นดินไหว และคลื่นยักษ์สึนามินั้นไม่สามารถคาดเดาได้ว่าจะเกิดขึ้นเมื่อไหร่และที่ไหน ด้วยเหตุนี้ทำให้ ดร.สยาม คำนวณการเกิดแผ่นดินไหวที่มีผลต่อชีวิตประชาชนผิดพลาด สร้างความตระหนกให้แก่ประชาชนทั่วประเทศ เขาจึงถูกกดดันอย่างหนักจาก สมชาติ (ชลิต เฟื่องอารมย์) หัวหน้าพรรคการเมืองร่วมรัฐบาล
เมื่อมีการเตือนภัยครั้งต่อมา ดร.สยาม รู้ตัวดีว่าเขาคือตัวแปรสำคัญของความน่าเชื่อถือและอนาคตทางการเมืองของนายกรัฐมนตรีไตรภพ และไตรภพ ก็ต้องเลือกระหว่างลาภยศสรรเสริญ กับ ชีวิตของประชาชนทั้งประเทศที่เขาเป็นผู้นำ
เบื้องหลังและการถูกวิพากษ์วิจารณ์
ยังไม่ทันที่ภาพยนตร์จะได้ออกฉาย แต่กลายเป็นที่วิพากษ์วิจารณ์ถึงภาพโปสเตอร์ว่าไม่เหมาะสม เพราะเป็นภาพของศพผู้เสียชีวิตจากเหตุการณ์สึนามิ จำนวน 15 ศพ ที่กำลังอยู่ในสภาพขึ้นอืดนอนเรียงรายอยู่ริมชายหาด บางรายอยู่ในสภาพไม่มีเสื้อผ้าห่อหุ้มร่างกาย สามารถมองเห็นอวัยวะเพศ ซึ่งภาพนี้เป็นคัตเอ้าท์ที่ด้านข้างอาคารพาณิชย์ 5 ชั้น บริเวณทางขึ้นทางด่วนหัวลำโพง
เป็นภาพยนตร์จากการกำกับและเขียนบทโดย ทรนง ศรีเชื้อ ผู้กำกับที่ได้ชื่อว่าผู้กำกับจอมซาดิสต์ ที่มีชื่อเสียงมาจากภาพยนตร์แนวอีโรติค เป็นภาพยนตร์ในแนววิทยาศาสตร์และพิบัติภัยด้วยทุนสร้าง 160 ล้านบาท เป็นเรื่องแรกของไทย ใช้เวลาถ่ายทำนาน 3 ปี โดยเป็นการถ่ายทำในสตูดิโอเป็นหลัก โดยมีการสร้างสตูดิโอสำหรับถ่ายทำภาพยนตร์เรื่องนี้โดยเฉพาะขึ้นที่บริเวณเขื่อนแก่งกระจาน จังหวัดเพชรบุรี ซึ่งทาง ทรนง ศรีเชื้อ ผู้สร้างและผู้กำกับหวังจะให้เป็นสถานที่ท่องเที่ยวต่อไปในอนาคต อีกทั้งเป็นภาพยนตร์ไทยเรื่องแรกด้วยที่กำหนดบทให้นายกรัฐมนตรีเป็นตัวละครเอกและมีบทบาทสำคัญในเรื่อง นอกจากนี้แล้วตัวละครสำคัญอย่าง ดร.สยาม ที่รับบทโดย สุเชาว์ พงษ์วิไล ยังได้แบบอย่างมาจากบุคคลที่มีตัวตนจริง คือ สมิทธ ธรรมสโรช อดีตอธิบดีกรมอุตุนิยมวิทยา ผู้ที่เคยทำนายล่วงหน้าถึงเหตุการณ์สึนามิเมื่อปลายปี พ.ศ. 2547 แต่ไม่มีใครเชื่อ
อย่างไรก็ตาม เมื่อภาพยนตร์เข้าฉาย 4 วันแรก ทำรายได้เพียงแค่ 2 ล้านบาทเท่านั้น ทำให้ ทรนง ศรีเชื้อ ผู้สร้างและผู้กำกับเครียดจนถึงพยายามจะฆ่าตัวตายโดยอ้างว่า ลงทุนและตั้งใจกับภาพยนตร์เรื่องนี้มากเพื่อที่จะเตือนภัยคนกรุงเทพฯ แต่กลับไม่มีใครสนใจ แต่บางส่วนก็เชื่อว่าเป็นความพยายามที่จะสร้างกระแสเพื่อโปรโมต
โดยรวมแล้ว ภาพยนตร์ทำรายได้ไปทั้งหมด 3.7 ล้านบาท ต่อมา ในต้นปี พ.ศ. 2553 ได้มีการฟ้องร้องเรื่องการว่าจ้างให้โฆษณาภาพยนตร์เรื่องนี้เกิดขึ้น เมื่อฝ่ายที่ถูกทรนงว่าจ้างให้โฆษณาภาพยนตร์เรื่องนี้เปิดเผยว่า ได้รับเงินค่าจ้างยังไม่ครบ เมื่อนำเช็คที่ทางทรนงจ่ายให้ไปก่อนไปขึ้นเงิน ก็ปรากฏว่าเช็คเด้ง จึงออกมาฟ้องร้อง
ในส่วนของการออกเป็นวีซีดีและดีวีดีได้ออกมาเมื่อกลางปี พ.ศ. 2552 โดย บริษัท เอ็มวีดี จำกัด
และได้ฉายออกอากาศทางโทรทัศน์เป็นครั้งแรก ในรายการหนังดังวันพุธทางช่อง 7 เมื่อวันพุธที่ 20 ตุลาคม พ.ศ. 2553 เวลา 23.00 น.
Sinojohnstonia
Sinojohnstonia เป็นสกุลของพืชดอกที่อยู่ในวงศ์ Boraginaceae.
ภาษาน่าซี
ภาษาน่าซีเป็นภาษากลุ่มจีน-ทิเบต มีผู้พูดราว 300,000 คน ในลี่เจียง มณฑลยูนนาน ในพ.ศ. 2543 พบผู้พูดภาษานี้ 308,839 คน ในจำนวนนี้ 100,000 คน พูดได้ภาษาเดียว อีกราว 170,000 คน พูดภาษาจีน ภาษาทิเบต หรือภาษาไป๋ เป็นภาษาที่สอง ผู้พูดเกือบทั้งหมดอาศัยอยู่ในยูนนาน ส่วนน้อยอยู่ในทิเบต และมีความเป็นไปได้ที่จะมีผู้พูดภาษานี้ในพม่า เป็นภาษาที่มีการใช้แพร่หลาย มีราว 75,000 คนที่ใช้ภาษานี้ในรัฐบาลท้องถิ่น โรงเรียน และตลาด สื่อในเขตปกครองตนเองทั้งหมดเป็นภาษาน่าซี ภาษานี้เขียนด้วยอักษรตงบา ซึ่งเป็นอักษรน่าซีชนิดหนึ่ง อักษรละตินหรืออักษรกีบา
ภาษานี้มี 3 สำเนียงคือ ลี่เจียง ลาเปา และลูเตียน สำเนียงลี่เจียงที่ใช้พูดทางตะวันตกเป็นสำเนียงมาตรฐาน ผู้พูดภาษานี้เรียกตนเองว่า นาคี ซึ่งใช้แทนชื่อเดิมคือ โมโซ
Sinojohnstonia
ถิ่นกำเนิดของมันคือ ประเทศจีน
สปีชีส์ในสกุล ได้แก่:
เทศบาลตำบลเกาะสีชัง
เทศบาลตำบลเกาะสีชัง เป็นองค์กรปกครองส่วนท้องถิ่นแห่งหนึ่งในอำเภอเกาะสีชัง จังหวัดชลบุรี มีชื่อเสียงจากการเป็นสถานที่ท่องเที่ยวทางทะเล และเป็นแหล่งประมงดั้งเดิม ใน พ.ศ. 2563 เทศบาลตำบลเกาะสีชังมีประชากรทั้งหมด 4,494 คน
ประวัติ
เดิมเทศบาลตำบลเกาะสีชังเป็นส่วนหนึ่งของตำบลท่าเทววงษ์ (เดิมคือตำบลเกาะสีชัง) ในยุครัฐบาลจอมพล แปลก พิบูลสงครามได้ประกาศยกฐานะพื้นที่บางส่วนของตำบลท่าเทววงษ์จัดตั้งเป็นสุขาภิบาลเกาะสีชัง กิ่งอำเภอเกาะสีชัง อำเภอศรีราชา จังหวัดชลบุรี เมื่อวันที่ 28 ธันวาคม พ.ศ. 2499 มีพื้นที่ทั้งหมด 7.96 ตารางกิโลเมตร
ต่อมากระทรวงมหาดไทยประกาศเปลี่ยนแปลงเขตเทศบาลตำบลเกาะสีชัง โดยทำการยุบองค์การบริหารส่วนตำบลท่าเทววงษ์ซึ่งมีประชากรบนเกาะขามใหญ่ไม่ถึง 2,000 คน รวมเข้ากับเทศบาลตำบลเกาะสีชัง เมื่อวันทื่ 30 ตุลาคม พ.ศ. 2551 ด้วยเหตุนี้เทศบาลตำบลเกาะสีชังจึงมีพื้นที่ทางทะเลเพิ่ม รวมเป็น 25.61 ตารางกิโลเมตร
เขตการปกครอง
เดิมเทศบาลตำบลเกาะสีชังครอบคลุมเพียงเกาะสีชังเพียงแห่งเดียว แต่หลังการยุบองค์การบริหารส่วนตำบลท่าเทววงษ์รวมเข้ากับเทศบาล ทำให้เทศบาลตำบลเกาะสีชังครอบคลุมเกาะอื่น ๆ ได้แก่ เกาะขามใหญ่ เกาะขามน้อย (บ้างเรียกเกาะผี) เกาะสัมปะยื้อ เกาะปรง เกาะร้านดอกไม้ เกาะยายท้าว เกาะค้างคาว และเกาะท้ายตาหมื่น  โดยแบ่งเขตการปกครองออกเป็น 7 ชุมชน ดังนี้
ประชากร
พ.ศ. 2562 เทศบาลตำบลเกาะสีชังมีประชากรทั้งหมด 4,538 คน ประชากรส่วนใหญ่เป็นชนพื้นเมืองเดิม ตั้งถิ่นฐานหนาแน่นริมชายฝั่งแถบตะวันออกเฉียงเหนือของเกาะสีชัง โดยมากประกอบอาชีพประมง ค้าขาย และรับจ้างทั่วไป
จากเอกสารของจอห์น ครอว์เฟิร์ดราชทูตอังกฤษที่เคยพักบนเกาะสีชังในรัชสมัยพระบาทสมเด็จพระพุทธเลิศหล้านภาลัยเมื่อ พ.ศ. 2365 ระบุว่าเป็นชุมชนชาวไร่ขนาดเล็ก เพาะปลูกอย่างจำกัดเพราะขาดน้ำ ราษฎรมีทั้งจีนและลาว ดังจะพบว่าชื่อเกาะสีชังอาจจะมาจากภาษาจีนว่า "ซีซัน" แปลว่า "สี่คนทำไร่" แต่หลังการเสด็จไปประทับบนเกาะสีชังของพระบาทสมเด็จพระจุลจอมเกล้าเจ้าอยู่หัว มีการก่อสร้างระบบสาธารณูปโภคหลากหลาย ทำให้บนเกาะสะดวกสบายขึ้น มีประชากรแฝงเพิ่มขึ้น และพัฒนาเป็นเมืองท่า ใน พ.ศ. 2434 มีประชากรราว 1,700 คน
ประชากรส่วนใหญ่นับถือศาสนาพุทธร้อยละ 95 ศาสนาอิสลามร้อยละ 4 ศาสนาคริสต์และอื่น ๆ ร้อยละ 1 มีศาสนสถานสำคัญได้แก่ วัดจุฑาทิศธรรมสภารามวรวิหาร วัดอัษฎางคนิมิตร (ชื่อเดิมวัดเกาะสีชัง) และวัดถ้ำยายปริก
วัฒนธรรม
ในอดีตเกาะสีชังมีประเพณีที่เรียกว่าไอ้เมฆไอ้หมอก โดยจะให้ชาวบ้านสองคนแต่งตัวเป็นผี แล้วให้ชาวบ้านเอาของมาเซ่นไหว้ เมื่อได้เครื่องเซ่นมาแล้ว ผู้ที่แต่งตัวเป็นไอ้เมฆไอ้หมอกก็จะแย่งกินเครื่องเซ่นนั้น เมื่อกินเสร็จชาวบ้านที่ร่วมพิธีจะเอาไม้ทำเป็นไล่ตีไอ้เมฆไอ้หมอกลงทะเลไป ถือเป็นขับไล่สิ่งชั่วร้ายออกจากเกาะ
ส่วนประเพณีที่มีชื่อเสียงที่สุดและยังดำรงอยู่ในปัจจุบันคือประเพณีอุ้มสาวลงน้ำ จะมีในช่วงสงกรานต์ที่ผู้ชายสามารถอุ้มสาวบนเกาะลงทะเล ถือเป็นกิจกรรมเพื่อความสนุกสนานร่วมกันอย่างหนึ่ง
วิลเลียม มอร์ริส
วิลเลียม มอร์ริส (William Morris) (24 มีนาคม ค.ศ. 1834 - 3 ตุลาคม ค.ศ. 1896) เป็นศิลปิน นักเขียน และนักสังคมนิยมชาวอังกฤษ เป็นหนึ่งในผู้วางรากฐานของ British Arts and Crafts movement และเป็นผู้นำการเปลี่ยนแปลงทางสังคมในสหราชอาณาจักร รวมถึงเป็นกวีและนักประพันธ์นวนิยายด้วย เขาเป็นที่รู้จักในฐานะผู้ออกแบบลวดลายบนผนัง
มอร์ริสเคยเป็นนักศึกษาที่วิทยาลัย Exeter มหาวิทยาลัยออกซฟอร์ด เมื่อจบการศึกษาได้ทำงานเป็นสถาปนิก ต่อมาจึงพบว่าตัวเองชอบศิลปะการวาดมากกว่า มอร์ริสได้ตั้งบริษัทร่วมกับเพื่อน และสร้างงานศิลปะเช่น ภาพวาดบนกระจกสี
งานเขียน
มอร์ริสเริ่มเขียนบทกวีลงตีพิมพ์ในนิตยสารตั้งแต่สมัยเรียนอยู่ในมหาวิทยาลัย แต่ผลตอบรับในช่วงแรกไม่ดีนัก ทำให้เขาไม่กล้าเขียนอะไรไปหลายปี อย่างไรก็ดี ผลงานกวีที่มีชื่อเสียงของเขา คือ "The Haystack in the Floods" เขาหันมาเขียนบทกวีอีกครั้งในช่วงปลายคริสต์ทศวรรษ 1860 และสร้างผลงานดีๆ ไว้หลายชิ้น มีชื่อเรียกรวม ๆ ว่า The Earthly Paradise โดยเป็นบทกวีเกี่ยวกับนักผจญภัยกลุ่มหนึ่งที่ออกเดินทางไปเสาะหาแผ่นดินแห่งชีวิตนิรันดร์ แล้วได้พบกับอาณาจักรกรีกที่เหลือรอดอยู่อย่างลี้ลับ ผลงานชุดนี้สร้างชื่อเสียงให้เขาอย่างมาก บทกวีชุดท้าย ๆ ที่เขาเขียนขึ้นก่อนจะหันไปให้ความสนใจกับงานสังคมนิยม คือมหากาพย์ไอซ์แลนด์ มอร์ริสให้ความสนใจกับตำนานโบราณของเยอรมันและนอร์สอย่างมาก และนำมาเป็นข้อมูลในการประพันธ์ของเขา งานประพันธ์มหากาพย์อีกเรื่องหนึ่งของมอร์ริสที่มีชื่อเสียงมาก คือ ซิกุร์ด เดอะ โวลซุง (Sigurd the Volsung)
มอร์ริสยังเป็นผู้แปลงานวรรณกรรมคลาสสิก วรรณกรรมยุคกลาง และวรรณกรรมไอซ์แลนด์อีกหลายเรื่อง เช่น Three Northern Love Stories และ อีเนียด ของ เวอร์จิล ในปี ค.ศ. 1875 และแปลมหากาพย์โอดิสซีย์ของโฮเมอร์ ในปี ค.ศ. 1887
ในช่วงเก้าปีสุดท้ายของชีวิตของเขา มอร์ริสเขียนนวนิยายขึ้นหลายเรื่อง รวมถึง The Wood Beyond the World และ The Well at the World's End ซึ่งได้รับการนับถือเป็นจุดเปลี่ยนสำคัญครั้งหนึ่งในประวัติศาสตร์ของวรรณกรรมแฟนตาซี เพราะในขณะที่นักเขียนคนอื่นเขียนถึงแผ่นดินลี้ลับ แผ่นดินในฝัน หรือเขียนเรื่องอนาคต (ซึ่งมอร์ริสก็เคยเขียนในเรื่อง News from Nowhere) แต่งานเขียนของมอร์ริสชิ้นนี้เป็นเรื่องแรกที่เขียนหนึ่งโลกแฟนตาซีที่สร้างขึ้นใหม่ทั้งหมด
The Wood Beyond the World เป็นงานที่มีอิทธิพลอย่างมากต่อ ซี. เอส. ลิวอิส ขณะที่ เจ. อาร์. อาร์. โทลคีน ได้รับอิทธิพลจาก The House of the Wolfings และ The Roots of the Mountains นักเขียนคนอื่นเช่น เจมส์ จอยซ์ ก็ได้รับอิทธิพลจากมอร์ริสเช่นกัน
เอนาลาพริล
เอนาลาพริล (Enalapril) เป็นยาประเภทเอซีอี อินฮิบิเตอร์ ใช้รักษาโรคความดันโลหิตสูงและบางประเภทของหัวใจล้มเหลวเรื้อรัง   เอนาลาพริลเป็นยาตัวแรกของกลุ่มเอซีอี อินฮิบิเตอร์ ที่มีไดคาร์บอกซิเลต (dicarboxylate) ยาตัวนี้ทำตลาดโดยเมอร์ค & โค. (Merck, Sharp & Dohme) โดยมีชื่อการค้าว่า รีนิเทค® (Renitec®) และ วาโสเทค® (Vasotec®)
พัฒนาการ
เอนาลาพริลถูกพัฒนาขึ้นโดยนักวิจัยของบริษัทเมอร์ค & โค. ซึ่งเป็นส่วนหนึ่งความพยายามที่จะพัฒนาการรักษาโรคความดันโลหิตสูงโดยการปรับระบบ RAAS (renin-angiotensin system หรือ renin-angiotensin-aldosterone)
ความสำเร็จของสควิบบ์ ในการพัฒนาเอซีอี อินฮิบิเตอร์ตัวแรกคือแคปโตพริล ทำให้เกิดแรงกระตุ้นในการวิจัยของเมอร์ค & โค.ที่จะสร้างผลิตภัณฑ์คู่แข่งขึ้นมา และหาทางแก้ไขความบกพร่องของแคปโตพริลที่มีโครงสร้างซัลฟ์ไฮดริล (sulfhydryl) ที่ทำให้เกิดผลข้างเคียงเป็นรสโลหะ (metallic taste)
เอนาลาพริแลต
เอนาลาพริแลต (Enalaprilat) เป็นเอซีอี อินฮิบิเตอร์ที่มีไดคาร์บอกซิเลตตัวแรก ถูกพัฒนาขึ้นมาเพื่อแก้ไขข้อกำกัดของแคปโตพริลด้วยการแทนที่โครงสร้างซัลฟ์ไฮดริลด้วยไดคาร์บอกซิเลต แต่ก็ต้องมีการปรับโครงสร้างพื้นฐานเพื่อให้ฤทธิ์ในการรักษาเทียบเท่ากับแคปโตพริล
เอนาลาพริแลตมีประสิทธิภาพสูงสุดเมื่อให้โดยการฉีดเข้าเส้นเท่านั้น เพราะถ้าให้เป็นยาเม็ดรับประทานจะไอออไนเซชั่นและมีการเปลี่ยนแปลงโครงสร้างทำให้ประสิทธิภาพการรักษาลดลง ด้วยเหตุนี้นักวิจัยของเมอร์ค & โค. จึงได้เอสเตอริฟิเคชั่น (esterification) อีนาลาพริแลตด้วยเอทานอล ได้ตัวยาที่ชื่อ เอนาลาพริล เป็นโปรดรักเมื่อถูกเผาผลาญในร่างกายจะได้อีนาลาพริแลตที่มีประสิทธิภาพในการรักษาสูงสุด
พหุคูณ
ในวิชาวิทยาศาสตร์ พหุคูณ (multiple) เป็นผลคูณของปริมาณใด ๆ กับจำนวนเต็มจำนวนหนึ่ง กล่าวได้อีกอย่างหนึ่งว่า สำหรับปริมาณ a และ b, b เป็นพหุคูณของ a หาก b = na ถ้า n เป็นจำนวนเต็มจำนวนหนึ่ง ซึ่งเรียก ตัวคูณ หาก a ไม่เป็น 0 สมการนี้เทียบเท่ากับกล่าวว่า b/a เป็นจำนวนเต็มจำนวนหนึ่ง
ในวิชาคณิตศาสตร์ เมื่อ a และ b เป็นจำนวนเต็มทั้งคู่ และ b เป็นพหุคูณของ a แล้ว a จะถูกเรียกว่าเป็นตัวหารของ b อาจกล่าวได้ว่า a หาร b หาก a และ b ไม่เป็นจำนวนเต็ม นักคณิตศาสตร์โดยทั่วไปมักเลือกใช้พหุคูณจำนวนเต็มแทนพหุคูณเพื่อการชี้แจง อันที่จริง "พหคูณ" ใช้สำหรับผลคูณอีกชนิดอื่น เช่น พหุนาม p เป็นพหุคูณของพหุนาม q หากมีพหุนาม r ที่ทำให้ p = qr
ในบางตำรา "a เป็น พหุคูณย่อย (submultiple) ของ b" มีความหมายว่า "b เป็นพหุคูณจำนวนเต็มของ a" ศัพท์นี้ยังใช้ในหน่วยวัด (เช่น โดย สำนักงานชั่ง ตวง วัดระหว่างประเทศ และสถาบันมาตรฐานและเทคโนโลยีแห่งชาติ ) ซึ่งพหุคูณย่อยของหน่วยเล็กเป็นหน่วย ซึ่งได้ชื่อตามการเติมคำหน้าหน่วยหลักที่นิยามว่าเป็นผลหารของหน่วยหลักกับจำนวนเต็มหนึ่ง ส่วนมากเป็นกำลัง 103 ตัวอย่างเช่น มิลลิเมตรเป็นพหุคูณย่อย 1000 เท่าของหนึ่งเมตร
เบเลเน
เบเลเน (Белене) เป็นเมืองในจังหวัดเพลเวน ทางตอนเหนือของประเทศบัลแกเรีย เมืองตั้งอยู่ฝั่งขวาของแม่น้ำดานูบใกล้กับเมืองสวีชตอฟ ในปี ค.ศ. 2009 มีประชากรทั้งหมด 8,905 คน ประชากรส่วนใหญ่เป็นชาวโรมันคาทอลิก
เมืองพี่น้อง
เบเลเนมีเมืองพี่น้อง ดังนี้
ทิวเขาอินทนนท์
ทิวเขาอินทนนท์ หรือ ทิวเขาถนนธงชัยตะวันออก เป็นชื่อของทิวเขาที่อยู่ทางภาคเหนือของประเทศไทย เป็นทิวเขาที่มีระบบภูเขาเชื่อมต่อกับทิวเขาแดนลาว และเป็นส่วนหนึ่งของเทือกเขาฉานโยมา แต่วางตัวตามแนวเหนือ-ใต้ ขนานกับทิวเขาถนนธงชัย บางครั้งเราจึงเรียกว่าทิวเขาถนนธงชัยตะวันออก
ทิวเขาอินทนนท์ เป็นชื่อที่ตั้งตามชื่อดอยสูงสุดของทิวนี้ คือยอดดอยอินทนนท์ ปัจจุบันอยู่ในเขตอุทยานแห่งชาติดอยอินทนนท์ ซึ่งอัญเชิญมาจากพระนามของพระเจ้าอินทวิชยานนท์อีกทอดหนึ่ง
บัตรธนาคาร 60 บาท
บัตรธนาคาร 60 บาท ออกใช้ วันที่ 5 ธันวาคม 2530 มีจุดเด่นคือ ธปท. ออกเองรุ่นแรกและรุ่นเดียว ใช้เทคนิคการเหลือบสี “เขียว-น้ำเงิน” เป็นเงินกระดาษฉบับเดียวที่มีรูปทรงสี่เหลี่ยมจตุรัส
นายวรพร ตั้งสง่าศักดิ์ศรี ผู้ช่วยผู้ว่าการ ธนาคารแห่งประเทศไทย(ธปท.) ออกมาให้สัมภาษณ์ว่า ธปท. ยังมีธนบัตรที่ระลึกที่สามารถจัดสรรให้กับธนาคารพาณิชย์และธนาคารออมสิน เพื่อจ่ายแลกให้กับประชาชนทั่วไปได้อีก 2 แบบ คือ
1.บัตรธนาคารเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษา หกสิบบริบูรณ์ 5 ธันวาคม 2530 ชนิดราคา 60 บาท จำนวน 9 แสนฉบับ
2.ธนบัตรที่ระลึกเนื่องในโอกาสครบรอบ 100 ปี ธนบัตรไทย (ปี 2545) ชนิดราคา 100 บาท จำนวน 9 แสนฉบับ
สาเหตุ
เพราะเนื่องในมหามงคลสมัยที่พระบาทสมเด็จพระเจ้าอยู่หัว ทรงเจริญพระชนมพรรษา หกสิบบริบูรณ์ 5 ธันวาคม 2530 ชนิดราคา 60 บาท จึงเรียกว่า “บัตรธนาคาร” แทนที่จะเรียกว่า “ธนบัตร” เหมือนฉบับอื่นๆ คำตอบ คือ รุ่นนี้เป็นรุ่นที่ออกโดย “ธนาคารแห่งประเทศไทย” ซึ่งเงินกระดาษที่ออกโดยธนาคารแห่งประเทศไทย ปกติจะเรียกว่า “บัตรธนาคาร” ..แต่ถ้าออกโดย “รัฐบาล” จะเรียกว่า “ธนบัตร”
ความพิเศษของบัตรธนาคารฉบับอยู่ตรงที่..
1.เป็นบัตรธนาคารที่ ธปท. ออกใช้เป็น “รุ่นแรก” และ “รุ่นเดียว” ส่วนเงินกระดาษที่เราใช้กันอยู่ทั่วไป ออกใช้โดย “รัฐบาล” เราจึงเรียกกันว่า “ธนบัตร”
2.บัตรธนาคารฉบับนี้เป็นรุ่นที่ใช้เทคนิคการเหลือบสี ระหว่างสีเขียวกับสีน้ำเงิน ขึ้นกับว่ามองมุมไหน ซึ่งเทคนิคการเหลือบสีนี้ ถือเป็นเทคนิคที่พิเศษมากในช่วงเวลานั้น
3.บัตรธนาคารนี้ถือเป็นเงินกระดาษฉบับเดียวที่มีรูปทรงสี่เหลี่ยมจัตุรัส มีความกว้าว-ยาว ด้านละ 159 มิลลิเมตร โดยที่เลข 1 หมายถึง การออกบัตรธนาคารของธปท. เป็นครั้งแรก เลข 5 หมายถึง เฉลิมพระชนมพรรษาครบ 5 รอบ และเลข 9 หมทยถึง รัชกาลที่ 9
ความจริงแล้ว พระราชบัญญัติธนาคารแห่งประเทศไทย พ.ศ. 2485 ให้สิทธิ์ ธปท. เพียงผู้เดียวในการออกใช้บัตรธนาคารแทนธนบัตรของรัฐบาล แต่เพราะช่วงเวลานั้น เกิดสงครามมหาเอเชียบูรพา ธปท. จึงเกรงว่า ถ้าออกบัตรธนาคารใช้เอง ในขณะที่ประชาชนยังไม่คุ้น จึงห่วงเรื่องความเชื่อมั่น อีกทั้งสถานการณ์ทางการเงินของประเทศไทยในขณะนั้นยังไม่มั่นคง แม้ว่าในปี 2488 ธปท. จะว่าจ้าง บริษัท โทมัส เดอลา รู จำกัด จากประเทศอังกฤษ ซึ่งเป็นบริษัทที่พิมพ์ธนบัตรให้กับรัฐบาลไทยในขณะนั้น ช่วยออกแบบบัตรธนาคารให้ในปี 2488 ก็ตาม แต่ก็ไม่ได้ถูกนำมาใช้ จนกระทั่งมาออกใช้ในวาระมหามงคลสมัยที่พระบาทสมเด็จพระเจ้าอยู่หัวรัชกาลที่ 9 ทรงเจริญพระชมพรรษาครบ 60 พรรษา วันที่ 5 ธันวาคม 2530 นี่เอง แต่ก็ถือเป็นการออกเพียงครั้งเดียว
ปลาอินซีเน็ตหางแดง
ปลาอินซีเน็ตหางแดง หรือ ปลาหงส์หางแดง (Flagtail prochilodus, Silver prochilodus, Flagtail characin; Jaraqui (ในบราซิล); ) เป็นปลาน้ำจืดชนิดหนึ่งในวงศ์ปลาอินซีเน็ต (Prochilodontidae)
มีรูปร่างทั่วไปคล้ายปลาในวงศ์ปลาตะเพียน (Cyprinidae) มาก ดวงตากลมโต ริมฝีปากหนาและใหญ่ และปากขยับไปมาตลอดเวลา เกล็ดมีขนาดเล็กมีสีเงินแวววาว เมื่อยังเล็กจะมีลายแถบและจุดสีดำกระจายอยู่บริเวณลำตัวค่อนไปทางโคนหาง มีเกล็ดบริเวณเส้นข้างลำตัวประมาณ 48 เกล็ด โคนหางคอดเล็ก ครีบท้องมีสีแดงสด ครีบหลังมีขนาดใหญ่และตั้งชี้ขึ้น ซึ่งครีบเหล่านี้เมื่อปลาโตขึ้นจะยิ่งชี้แหลมและสีสดยิ่งขึ้น ในบางตัวปลายครีบหลังอาจแหลมยาวคล้ายปลายผืนธง  ครีบหางเป็น 2 แฉก มีขนาดใหญ่ ครีบหางและครีบก้นมีลายแถบสีดำเป็นทางตรงบนพื้นสีแดง
มีขนาดโตเต็มที่ประมาณ 30 เซนติเมตร อาจใหญ่ได้ถึง 35 เซนติเมตร เป็นปลาที่ชอบอยู่รวมกันเป็นฝูงใหญ่ กินอาหารได้ทั้งพืชและสัตว์ พบกระจายพันธุ์ในลุ่มแม่น้ำอเมซอน ในทวีปอเมริกาใต้ โดยใช้ปากที่ขยับไปมาตลอดนั้นตอดอาหารจำพวกอินทรีย์วัตถุหากินตามพื้นน้ำหรือตะไคร่น้ำที่เกาะตามแก่งหินต่าง ๆ มีพฤติกรรมผสมพันธุ์หมู่และวางไข่ได้ครั้งละประมาณ 100,000 ฟอง
เป็นปลาที่ใช้บริโภคกันในท้องถิ่น และมีความสำคัญต่อมนุษย์ในแง่ของการเลี้ยงเป็นปลาสวยงาม โดยจะนิยมเลี้ยงไว้เพื่อทำความสะอาดภายในตู้เลี้ยง เพราะเป็นปลาที่เก็บเศษอาหารกินทำให้ตู้เลี้ยงสะอาดได้เป็นอย่างดี อีกทั้งยังมีความเชื่ออีกว่า เมื่อเลี้ยงคู่กับปลาอะโรวาน่าหรือปลามังกรด้วยแล้ว จะถือเป็นมงคล เหมือนหงส์คู่มังกร เพราะปลาชนิดนี้มีเรียกในภาษาจีนว่า "เฟยหง" (จีนตัวเต็ม: 飛鳳) แปลว่า "ปลาหงส์" ซึ่งในราวปี พ.ศ. 2546-พ.ศ. 2547 ได้มีการบอกกล่าวกันเป็นทอด ๆ ในอินเทอร์เน็ตถึงคุณสมบัติของปลาชนิดนี้ ทำให้มีราคาขายพุ่งขึ้นไปเกือบตัวละ 1,000 บาท ในปลาขนาดเล็กขนาดไม่เกิน 5 นิ้ว
ทีเด็ด ครูพันธุ์ใหม่จิตพิสัยเดือด
ทีเด็ด ครูพันธุ์ใหม่จิตพิสัยเดือด ผลิตโดยบริษัท บรอดคาซท์ ไทย เทเลวิชั่น จำกัด ออกอากาศทางช่อง 3 ทุกวันศุกร์ เสาร์ อาทิตย์ เวลาหลังข่าวภาคค่ำ วันที่ 15 สิงหาคม - 3 ตุลาคม พ.ศ. 2546 เวลา 20.15 - 22.15 น. โดยประมาณ กำกับการแสดงโดย	คุณบำเพ็ญ ชำนิบรรณการ ลักษณะการนำเสนอ	เป็นละครแนวใหม่วัยรุ่น มีการดำเนินเรื่องอย่างฉับไว แต่ละช่วงมีคติสอนใจ มีการหยิบยกประเด็นปัญหาต่างๆ ของวัยรุ่นมานำเสนอเป็นเรื่องๆ ไปอย่างชัดเจน
อีฟว์ แซ็ง โลร็อง
อีฟว์ แซ็ง โลร็อง (Yves Saint Laurent) อาจหมายถึง:
เคปเลอร์-69
เคปเลอร์-69 (Kepler-69) เป็นดาวแคระเหลือง อยู่ในกลุ่มดาวหงส์ และห่างจากโลก 2,430 ปีแสง อยู่ในช่วงการมองเห็นของยานอวกาศเคปเลอร์ เมื่อวันที่ 18 เมษายน 2013 มีการประกาศว่าดาวฤกษ์นี้มีดาวเคราะห์สองดวง หนึ่งในนั้นโคจรอยู่ในเขตอาศัยได้ชื่อ เคปเลอร์-69ซี แต่คล้ายคลึงกับดาวศุกร์มากไปกว่าโลกและไม่เอื้ออำนวยต่อการดำรงชีวิตอย่างสิ้นเชิง
ประธานคณะกรรมการโอลิมปิกสากล
ประธานคณะกรรมการโอลิมปิกสากล เป็นหัวหน้าคณะกรรมการบริหารที่รับผิดชอบการบริหารงานและการจัดการของคณะกรรมการโอลิมปิกสากล (IOC) ทั้งหมด คณะกรรมการบริหาร IOC ประกอบด้วย ประธาน รองประธานส 4 คน และสมาชิกอีก 10 คน สมาชิกคณะกรรมการทั้งหมดได้รับการเลือกตั้งผ่าน IOC Session โดยใช้บัตรลงคะแนนลับนับตามคะแนนเสียงข้างมาก
กองบริการเทคโนโลยีสารสนเทศและการสื่อสาร มหาวิทยาลัยนเรศวร
กองบริการเทคโนโลยีสารสนเทศและการสื่อสาร มหาวิทยาลัยนเรศวร เป็นศูนย์ฝึกอบรม รวมทั้งเป็นศูนย์ควบคุมระบบเครือข่ายคอมพิวเตอร์ เทคโนโลยีสารสนเทศและการสื่อสารของมหาวิทยาลัย สังกัดสำนักงานอธิการบดี มหาวิทยาลัยนเรศวร ตั้งอยู่ ณ อาคารศูนย์บริการเทคโนโลยีสารสนเทศและการสื่อสาร มหาวิทยาลัยนเรศวร อำเภอเมืองพิษณุโลก จังหวัดพิษณุโลก
ประวัติ
ในปีงบประมาณ พ.ศ. 2539 มหาวิทยาลัยนเรศวรได้เริ่มดำเนินการติดตั้งระบบเครือข่ายคอมพิวเตอร์เชื่อมโยงกลุ่มอาคารต่างๆ และต่อมาในปีงบประมาณ พ.ศ. 2540 ได้ทำการจัดตั้ง "ศูนย์ฝึกอบรมและควบคุมระบบเครือข่ายคอมพิวเตอร์ (Center for Information Technology and Communication Services - CITCOMS)" ขึ้น เพื่อทำหน้าที่เป็นศูนย์กลางการฝึกอบรมบุคลากรและนิสิตของมหาวิทยาลัยนเรศวรรวมทั้งบุคคลภายนอกที่สนใจให้สามารถใช้งานระบบเครือข่ายได้อย่างมีประสิทธิภาพ และเป็นศูนย์กลางการบริหารจัดการระบบเครือข่าย วิเคราะห์ออกแบบติดตั้งและพัฒนาระบบเครือข่ายคอมพิวเตอร์ ต่อมาปี พ.ศ. 2544 ได้ย้ายที่ทำการมายังอาคารศูนย์บริการเทคโนโลยีสารสนเทศและการสื่อสาร และมีพิธีเปิดอาคารอย่างเป็นทางการใน วันที่ 20 สิงหาคม พ.ศ. 2544 และศูนย์ฝึกอบรมและควบคุมระบบเครือข่ายคอมพิวเตอร์ ได้ขยายการทำงานตามภาระการทำงานที่เพิ่มมากขึ้น
ในการประชุมคณะกรรมการสภามหาวิทยาลัยครั้งที่ 141 (2/2552) เมื่อวันที่ 28 มกราคม พ.ศ. 2552 ได้มีมติให้เปลี่ยนชื่อจากศูนย์ฝึกอบรมและควบคุมระบบเครือข่ายคอมพิวเตอร์ เป็น "ศูนย์บริการเทคโนโลยีสารสนเทศและการสื่อสาร" โดยยังคงสังกัดสำนักงานอธิการบดี มหาวิทยาลัยนเรศวรเช่นเดิม นอกจากเป็นศูนย์ให้บริการฝึกอบรมหลักสูตรคอมพิวเตอร์และเทคโนโลยีสารสนเทศแล้ว ยังเปิดให้บริการอินเทอร์เน็ตแก่นิสิตของมหาวิทยาลัย รวมทั้งศูนย์พิมพ์เอกสาร และสตูดิโอถ่ายภาพอีกด้วย ต่อมาในวันที่ 20 มิถุนายน พ.ศ. 2552 สภามหาวิทยาลัยนเรศวรได้มีมติให้เปลี่ยนชื่อใหม่อีกครั้งเป็น "สถานบริการเทคโนโลยีสารสนเทศและการสื่อสาร" และในที่ประชุมคณะกรรมการสภามหาวิทยาลัยครั้งที่ 171 (5/2555) เมื่อวันที่ 27 พฤษภาคม พ.ศ. 2555 ได้อนุมัติการปรับโครงสร้างหน่วยงานของสถานบริการเทคโนโลยีสารสนเทศและการสื่อสารเป็น"กองบริการเทคโนโลยีสารสนเทศและการสื่อสาร" โดยยังคงสังกัดสำนักงานอธิการบดีเช่นเดิม
การบริหารส่วนงานราชการ
กองบริการเทคโนโลยีสารสนเทศและการสื่อสาร มหาวิทยาลัยนเรศวร เป็นหน่วยงานในสังกัดสำนักงานอธิการบดี มหาวิทยาลัยนเรศวร โดยคณะผู้บริหารดังนี้
อนึ่งได้มีการแบ่งส่วนงานราชการออกเป็นส่วน ดังนี้
สนธิสัญญาสี่อำนาจ
สนธิสัญญาสี่อำนาจ (Four-Power Treaty) เป็นสนธิสัญญาระหว่าง สหรัฐอเมริกา, สหราชอาณาจักร, ฝรั่งเศส และ ญี่ปุ่น ลงนามระหว่างการประชุมทหารเรือวอชิงตัน ในวันที่ 13 ธันวาคม 1921
ภายใต้สนธิสัญญานี้ ภาคีสมาชิกได้ตกลงที่จะรักษาสภาพการณ์ของภาคพื้นแปซิฟิก ณ ขณะนั้น ไม่ให้เปลี่ยนแปลงไปจากที่เป็นอยู่ โดยการยอมรับอำนาจเหนือดินแดนแปซิฟิกของชาติสมาชิกสัญญา และแต่ละชาติจะไม่แสวงหาหรือขยายดินแดนเพิ่มเติมอีก และจะปรึกษาหารือกันทุกครั้งเมื่อมีกรณีข้อพิพาทด้านดินแดน อย่างไรก็ตาม ผลลัพธ์หลักของสนธิสัญญาฉบับนี้ คือการยุติลงของพันธมิตรอังกฤษ-ญี่ปุ่นในปี 1923
บัชชาร์ชิยา
บัชชาร์ชิยาตั้งอยู่บนฝั่งทางเหนือของแม่น้ำมิลยัตสกาในเทศบาลเมืองเก่าซาราเยโว อาคารสำคัญบริเวณรอบบัชชาร์ชิยา เช่น มัสยิดกาซี ฮุสเรฟเบก, มัสยิดจักรพรรดิ, โมรีชาฮาน, โบสถ์เก่าซาราเยโว, วิเยชนิตซา, หอนาฬิกา และเซบิลย์
Sinoswertia
Sinoswertia เป็นสกุลของพืชดอกที่อยู่ในวงศ์ Gentianaceae มีเพียงสปีชีส์เดียวคือ Sinoswertia tetraptera.
ถิ่นกำเนิดของมันคือ ตะวันตกและจีนกลาง
ประเทศทาจิกิสถาน
ทาจิกิสถาน (Tajikistan; Тоҷикистон; Таджикистан) หรือชื่อทางการว่า สาธารณรัฐทาจิกิสถาน (Republic of Tajikistan; Ҷумҳурии Тоҷикистон) เป็นประเทศที่ไม่มีทางออกสู่ทะเลในภูมิภาคเอเชียกลาง มีพื้นที่ 143100 km2  และประชากรประมาณ 9,537,645 คน มีอาณาเขตติดต่อกับอัฟกานิสถาน จีน คีร์กีซสถาน และอุซเบกิสถาน ทาจิกิสถานเคยเป็นส่วนหนึ่งของสหภาพโซเวียต
ศัพทมูลวิทยา
ทาจิกิสถาน หมายถึง "ดินแดนของชาวทาจิก" โดยคำว่าทาจิกแปลว่า "ไม่ใช่เติร์ก" และ "-สถาน" เป็นคำลงท้ายภาษาเปอร์เซียที่มีความหมายว่า "ดินแดนของ" หรือ "ประเทศของ"
พจนานุกรมแอมีด หนึ่งในพจนานุกรมเปอร์เซียที่โดดเด่นที่สุด ให้คำนิยามทาจิกจากข้อมูลหลายแหล่งว่า:
ฆียอส แอลลูฆอต พจนานุกรมเก่าแก่อีกเล่มให้คำนิยามทาจิกว่า "ผู้ที่ไม่ใช่ชาวมองโกลหรือเติร์ก"
ในภาษาอังกฤษก่อน ค.ศ. 1991 ทาจิกิสถานมักเขียนในรูปของ Tadjikistan หรือ Tadzhikistan เนื่องจากการทับศัพท์คำว่า "Таджикистан" ในภาษารัสเซีย ไม่มีอักษร "j" เดี่ยวที่แสดงหน่วยเสียง และดังนั้นจึงเขียนเป็น  หรือ dzh Tadzhikistan เป็นรูปเขียนหนึ่งที่นิยมเขียนกันมากที่สุด และถูกใช้อย่างกว้างขวางในวรรณกรรมอังกฤษที่นำข้อมูลมาจากรัสเซีย ส่วน "Tadjikistan" เป็นรูปการสะกดตามภาษาฝรั่งเศส และสามารถพบในข้อความภาษาอังกฤษบางส่วน ประเทศทาจิกิสถานเขียนในแบบอักษรเปอร์เซีย-อาหรับเป็น
รัสเซียทาจิกิสถาน
ลัทธิจักรวรรดินิยมรัสเซียนำไปสู่การพิชิตเอเชียกลางของจักรวรรดิรัสเซียในช่วงปลายยุคจักรวรรดิของศตวรรษที่ 19 ระหว่างปี พ.ศ. 2407 - 2428 รัสเซียค่อย ๆ เข้าควบคุมดินแดนทั้งหมดของเตอร์กิสถานรัสเซียส่วนทาจิกิสถานซึ่งถูกควบคุมโดยเอมิเรตแห่งบูคาราและคานาเตะแห่งโคกันด์ รัสเซียสนใจที่จะเข้าถึงแหล่งผลิตฝ้าย และในช่วงทศวรรษที่ 1870 พยายามที่จะเปลี่ยนการเพาะปลูกในภูมิภาคจากเมล็ดพืชเป็นฝ้าย (กลยุทธ์ที่ถูกคัดลอกและขยายโดยโซเวียตในภายหลัง) ในปี พ.ศ. 2428 ดินแดนของทาจิกิสถานถูกปกครองโดยจักรวรรดิรัสเซียหรือรัฐข้าราชบริพารเอมิเรตแห่งบูคารา แต่ทาจิกิสถานรู้สึกได้ถึงอิทธิพลของรัสเซียเพียงเล็กน้อย
ในช่วงปลายศตวรรษที่ 19 พวกทาจิก ได้จัดตั้งตัวเองเป็นขบวนการทางสังคมอิสลามทั่วทั้งภูมิภาค แม้ว่าทาจิกจะเป็นผู้ที่สนับสนุนความทันสมัยและไม่จำเป็นต้องต่อต้านรัสเซีย แต่ชาวรัสเซียมองว่าการเคลื่อนไหวดังกล่าวเป็นภัยคุกคามเนื่องจากจักรวรรดิรัสเซียนับถือศาสนาคริสต์เป็นหลัก กองกำลังรัสเซียจำเป็นต้องฟื้นฟูคำสั่งซื้อในระหว่างการลุกฮือต่อต้านคานาเตะแห่งโคกันด์ระหว่างปี พ.ศ. 2453 - 2456 ความรุนแรงเพิ่มเติมเกิดขึ้นในเดือนกรกฎาคม พ.ศ. 2459 เมื่อผู้ประท้วงโจมตีทหารรัสเซียในคูจันด์จากการขู่บังคับเกณฑ์ทหารในช่วงสงครามโลกครั้งที่ 1 แม้กองทัพรัสเซียจะนำคูจันกลับอย่างรวดเร็ว ภายใต้การควบคุมการปะทะยังคงดำเนินต่อไปตลอดทั้งปีในสถานที่ต่าง ๆ ในทาจิกิสถาน
นารูโตะชิปปูเด็น: อัลติเมตนินจาสโตรม 4
นารูโตะชิปปูเด็น: อัลติเมตนินจาสโตรม 4 (Naruto Shippuden: Ultimate Ninja Storm 4 รู้จักกันในญี่ปุ่นว่า นารูโตะชิปปูเด็น: นารูติเมตสโตรม 4 ナルト- 疾風伝ナルティメットストーム 4 (Naruto Shippūden: Narutimetto Sutōmu 4) ) เป็นเกมที่ 6 ในชุด ''Ultimate Ninja Storm' '  โดยเป็น เกมต่อสู้ ที่พัฒนาโดยCyberConnect2ในเครือของ Bandai Namco Gamesผุ้ถือสิทธิ์ โดยวางขายสำหรับเครื่อง PlayStation 4, Xbox OneและระบบปฏิบัติการMicrosoft Windows
โดยในชุดเกม Naruto: Ultimate Ninja ได้มีการพัฒนาการเล่นจากการ์ตูน นินจาคาถาโอ้โฮเฮะ โดยผู้วาดมาซาชิ คิชิโมโตะ.
ประเทศทาจิกิสถาน
การแบ่งเขตการปกครอง
ทาจิกิสถานแบ่งออกเป็น 4 เขตการปกครองย่อย ได้แก่แคว้นซุฆด์กับฆัตลอน แคว้นปกครองตนเองเคอฮิสทอนีบาดัฆชอน และเขตภายใต้การบริหารของสาธารณรัฐ แต่ละแคว้นแบ่งออกเป็นอำเภอ (Ноҳия) ซึ่งแบ่งออกเป็น จามออัต (หน่วยปกครองตนเองระดับหมู่บ้าน) ประเทศทาจิกิสถานมี 58 อำเภอและ 367 จามออัต
นารูโตะชิปปูเด็น: อัลติเมตนินจาสโตรม 4
เป็นภาคต่อจาก Naruto Shippuden: Ultimate Ninja Storm 3 และเป็นครั้งแรกที่ เกมนารูโต๊ะ ลงในเครื่อง PlayStation 4 และ Xbox One
การพํฒนา
ในโครงสร้างของเครื่อง PlayStation 4, Xbox One Hiroshi Matsuyama ได้เข้าถึงจุดพัฒนา เกมคอลโซ เพราะเป็นครั้งแรกที่เกมต่อสู้นอกจาก สตรีทไฟท์เตอร์ The โดยตัวเกมมีแผนวางจำหน่าย ในปี 2558 โดยจะมีการเปิดตัวในงาน Jump Festa 2015 โดยพร้อมวางจำหน่ายในปีนี้
ประเทศทาจิกิสถาน
วันหยุด
วันหยุดนอกเหนือจากทางราชการ
ประเทศเกาหลีเหนือในโอลิมปิก
สาธารณรัฐประชาธิปไตยประชาชนเกาหลีในโอลิมปิก (ที่รู้จักกันทั่วไปในชื่อเกาหลีเหนือ) เข้าร่วมการแข่งขันกีฬาโอลิมปิกครั้งแรกในปี ค.ศ. 1964 คณะกรรมการโอลิมปิกแห่งชาติของเกาหลีเหนือคือ คณะกรรมการโอลิมปิกแห่งสาธารณรัฐประชาธิปไตยประชาชนเกาหลีและก่อตั้งขึ้นในปี ค.ศ. 1953 และได้รับการยอมรับในปี ค.ศ. 1957
Sipapoantha
Sipapoantha เป็นสกุลของพืชดอกที่อยู่ในวงศ์ Gentianaceae.
มีถิ่นกำเนิดในเวเนซุเอลาถึงบราซิลตอนเหนือ
สปีชีส์ในสกุล ได้แก่:
นิ
นิ (คานะ) に ในอักษร ฮิระงะนะ หรือ 二ในอักษร คาตะคะนะ เป็นหนึ่งในตัวอักษรคานะของญี่ปุ่นซึ่งแต่ละตัวแทนหนึ่งเสียง. การเขียนตัว に( นิ ) ในฮิระงะนะจะเขียนสามจังหวะ ขณะที่ตัว二( นิ ) ในคะตาคะนะ จะเขียนเป็นสองจังหวะ に เป็นตัวอักษรลำดับที่ 22 อยู่ระหว่าง な( นะ ) และ ぬ( นุ ) ในการจัดลำดับอักษรปัจจุบัน
ลำดับการเขียน
ตัวอักษรにในฮิระงะนะเขียนได้สามจังหวะ
1. ลากแนวตั้งจากบนลงล่างโดยตวัดตรงปลายล่าง
2. ขีดด้านบนเป็นแนวนอนระยะสั้นๆจากซ้ายไปขวา
3. ขีดด้านล่างในแนวนอนจากซ้ายไปขวา
ตัวอักษร 二ในคะตะคะนะเขียนได้สองจังหวะ
1. ขีดด้านบนเป็นแนวนอนจากซ้ายไปขวา
2. ขีดอีกเส้นที่ด้านล่างตามจังหวะแรกแต่ให้เส้นยาวกว่าด้านบนเล็กน้อย
พายุเฮอริเคนแพทริเซีย
พายุเฮอริเคนแพทริเซีย (Hurricane Patricia) เป็นพายุหมุนเขตร้อนที่รุนแรงที่สุดในโลกเป็นประวัติการณ์ทั้งในแง่ของความเร็วลมและเป็นเพียงอันดับสองในแง่ของความกดอากาศโดยอยู่อันดับหลังจากพายุไต้ฝุ่นทิปในปี พ.ศ. 2522 ด้วยความดันบรรยากาศ 872 มิลลิบาร์ (hPa; 25.75 inHg) พายุแพทริเซียมีต้นกำเนิดมาจากความไม่สงบในเขตอ่าว Tehuantepec ทางตอนใต้ของเม็กซิโกเมื่อ 20 ตุลาคม พ.ศ. 2558 พายุแพทริเซียเริ่มแรกนั้นมีการพัฒนาค่อนข้างช้า ต่อมาได้กลายเป็นพายุโซนร้อนและได้รับการตั้งชื่อว่าแพทริเซีย โดยพายุแพทริเซียเป็นพายุลำดับที่ยี่สิบสี่ของฤดูพายุเฮอริเคนแปซิฟิก พ.ศ. 2558 สภาพแวดล้อมที่เอื้ออำนวยเป็นพิเศษทำให้พายุเกิดการทวีความรุนแรงอย่างรวดเร็วจนกระทั่งในวันที่ 22 ตุลาคม การพัฒนาของพายุในพื้นที่ที่มีเมฆอยู่อย่างหนาแน่นทำให้เฮอริเคนแพทริเซียเพิ่มระดับความรุนแรงจากพายุโซนร้อนเป็นพายุเฮอริเคนระดับ 5 ในเวลาเพียง 24 ชั่วโมง เมื่อวันที่ 23 ตุลาคมพายุเฮอริเคนแพทริเซียถึงจุดสูงสุดเป็นประวัติการณ์ด้วยลมสูงสุด 215 ไมล์ต่อชั่วโมง (345 กม. / ชม.) เป็นสิ่งที่ทำให้เฮอริเคนแพทริเซียเป็นพายุหมุนเขตร้อนที่รุนแรงที่สุดเป็นประวัติการณ์ในซีกโลกตะวันตกและเป็นพายุที่รุนแรงที่สุดในโลกในแง่ของลมสูงสุดในหนึ่งนาที
เม็กซิโก
พายุเฮอริเคนแพทริเซียขึ้นฝั่งที่รัฐฮาลิสโกเป็นพายุเฮอริเคนระดับ 4 ในช่วงเย็นของวันที่ 23 ตุลาคม พื้นที่ตาของเฮอร์เคนแพทริเซียประมาณ 15 ไมล์ (24 กม.) ผ่านพื้นที่ที่มีประชากรหนาแน่นน้อยกว่า 30 คนต่อตารางไมล์ สิ่งนี้ทำให้การอพยพประชากรมีประสิทธิภาพ เป็นสาเหตุที่มีผู้เสียชีวิตที่ค่อนข้างต่ำ แม้ว่าความรุนแรงของพายุเฮอริเคนจะสูงมากก็ตาม อย่างไรก็ตามชุมชนขนาดเล็ก หลายแห่งที่อยู่ในเส้นทางได้รับความเสียหายอย่างมาก อย่างไรก็ตาม หากพายุเฮอริเคนเคลื่อนตัวไปทางทิศตะวันออกหรือตะวันตกพื้นที่ที่มีประชากรหนาแน่นอย่าง มันซานิลโล หรือ เปอร์โตวัลลาร์ตา จะได้รับผลกระทบที่รุนแรง
ตลอดทั้งภูมิภาคที่ได้รับผลกระทบจากลมแรงของพายุทำให้ผู้คนจำนวน 261,989 รายไม่มีไฟฟ้าใช้ ยี่สิบเอ็ดจากสามสิบเอ็ดรัฐ ในประเทศและ เขตปกครองกลาง ได้รับผลกระทบจากฝนตกหนักของพายุเฮอริเคน ยอดสะสมน้ำฝนในรัฐฮาลิสโกมีค่าสูงสุดอยู่ที่ 15.09 นิ้ว (383.2 มม.) โดยวัดบนบน Nevado de Colima แปลงพืชได้รับผลกระทบประมาณ 42,000 เฮกตาร์ (100,000 เอเคอร์; 420 ตารางกิโลเมตร) ทั่วรัฐโกลิมา,  รัฐฮาลิสโก, รัฐมิโชอากันและรัฐนายาริตกับ 15,000 เฮกตาร์ (37,000 เอเคอร์) ถือว่าเป็นการสูญเสียทั้งหมด 27,000 เฮกตาร์ (67,000 เอเคอร์; 270 ตารางกิโลเมตร) ที่เสียหายเฉพาะบางส่วน มีผู้เสียชีวิตหกรายเนื่องจากผลกระทบในรัฐฮาลิสโก การประเมินความเสียหายระบุถึงการสูญเสียทั้งหมดประมาณ MX $ 5.4 พันล้าน (325 ล้านดอลลาร์สหรัฐ) ส่วนใหญ่มาจากการเกษตรและโครงสร้างพื้นฐาน
ทอม บราวน์
ทอม บราวน์ (Thom Browne; เกิด 1965) เป็นนักออกแบบแฟชั่นชาวอเมริกา เป็นผู้ก่อตั้งและหัวหน้าการออกแบบของแบรนด์เครื่องแต่งชายบุรุษ-สตรี "ทอม บราวน์" (Thom Browne) ที่มีฐานอยู่ที่นิวยอร์กซิตี เขาเปิดตัวคอลเลคชั่นเครื่องแต่งกายสตรีครั้งแรกในปี 2014
ชีวิตวัยเด็กและการศึกษา
บราวน์เกิดที่เมืองแอลเลนทาวน์ รัฐเพนซิลเวเนีย (Allentown, Pennsylvania) ในปี 1965 และเติบโตที่นั่น เขาจบการศึกษาจากโรงเรียนมัธยมวิลเลียม แอลเลน (William Allen High School) เขาชื่นชอบและหลงรักกีฬาและแฟชั่นตั้งแต่ยังเป็นเด็ก จากนั้นบราวน์ได้เข้าศึกษาต่อที่มหาวิทยาลัยน็อทร์ดาม (University of Notre Dame) ที่ซึ่งในปัจจุบันเขามีรายชื่ออยู่ในหอเกียรติยศศิษย์เก่า (alumni hall) l เขาจบการศึกษาด้านเศรษฐศาสตร์ และเคยเป็นสมาชิกทีมว่ายน้ำของมหาวิทยาลัย
อาชีพ
หลังความพยายามในการแสดงที่ลอสแอนเจลิส บราวน์ได้ย้ายไปอาศัยที่เมืองนิวยอร์กซิตี ในปี 1997 เพื่อประกอบอาชีพเป็นพนักงานขายในโชว์รูมหนึ่งของ Giorgio Armani บราวน์ถูกเลือกโดย คลับโมนาโก (Club Monaco) แบรนด์หนึ่งของ Polo Ralph Lauren ให้รับตำแหน่งนำทีมพัฒนา เขาได้ทำงานกับนักออกแบบแฟชั่นชาวอเมริกัน ราล์ฟ รอว์เลิน (Ralph Lauren) บราวน์ใช้เวลาหลายปีอยู่ที่คลับโมนาโก ในฝ่ายการออกแบบก่อนที่จะออกมาตั้งแบรนด์ของตนเองในชื่อ ทอม บราวน์ (Thom Browne)
กองกำลังป้องกันตนเองญี่ปุ่น
กองกำลังป้องกันตนเองญี่ปุ่น (自衛隊 (じえいたい)) หรือ JSDF บางครั้งเรียกว่า JSF หรือ SDF เป็นบุคลากรจากประเทศญี่ปุ่นที่ถูกจัดตั้งขึ้นหลังสงครามโลกครั้งที่สองสิ้นสุดลงเพื่อแทนที่กองทัพจักรวรรดิญี่ปุ่นที่ถูกยุบ และฝ่ายสัมพันธมิตรยึดครองญี่ปุ่น ในเวลาหลังสงคราม กองกำลังป้องกันตนเองญี่ปุ่นถูกใช้งานในเฉพาะภายในประเทศมีหน้าที่ในการป้องกันประเทศอธิปไตยชาติเพียงอย่างเดียวและไม่ได้รับอนุญาตให้ปฏิบัติภารกิจในต่างประเทศ ยกเว้นในสถานการณ์ที่เป็นการป้องกันตนเองในขอบเขตที่จำกัดเท่านั้น แม้อาจมีภารกิจในต่างประเทศในปฏิบัติการรักษาสันติภาพ แต่ล่าสุดในวันที่ 1 กรกฎาคม พ.ศ. 2557 ครม.ญี่ปุ่นได้ตีความรัฐธรรมนูญมาตรา 9 ของรัฐธรรมนูญแห่งญี่ปุ่นใหม่สรุปได้ว่า กองกำลังป้องกันตนเองของญี่ปุ่นจะสามารถส่งทหารไปปฏิบัติภารกิจการป้องกันตนเองร่วมได้(Collectvie-Self Defence) ตามมติของคณะมนตรีความมั่นคงแห่งสหประชาชาติเพื่อปกป้องชาติหนึ่งจากการถูกรุกราน โดยญี่ปุ่นจะสามารถไปช่วยเหลือชาติพันธมิตรใกล้ชิดที่ถูกโจมตีได้ หากการโจมตีนั้นเป็นภัยคุกคามต่อการดำรงอยู่ของญี่ปุ่นและไม่มีวิธีอื่นในการปกป้องชีวิตชาวญี่ปุ่น
ในด้านการพัฒนาอาวุธ ในรธน.ญี่ปุ่นถูกกำหนดห้ามพัฒนาอาวุธในเชิงรุก ส่วนในด้านการห้ามส่งออกอาวุธนั้น แม้ญี่ปุ่นจะเป็นผู้กำหนดขึ้นเองเมื่อปีพ.ศ. 2510 แต่ในวันที่ 1 เมษายน พ.ศ. 2557 ญี่ปุ่นได้ผ่อนคลายกฎห้ามส่งออกอาวุธ โดยสามารถส่งออกอาวุธและมีส่วนร่วมในการผลิตอาวุธกับนานาชาติได้ แต่ญี่ปุ่นจะไม่ส่งออกอาวุธให้แก่ประเทศที่ตกอยู่ท่ามกลางความขัดแย้ง หรืออาจเป็นภัยคุกคามต่อสันติภาพและความมั่นคงของนานาชาติ นอกจากนี้ การจำหน่ายอาวุธก็จะต้องเป็นไปเพื่อส่งเสริมสันติภาพสากลคือต้องเป็นยุทโธปกรณ์ที่ไม่ใช่เพื่อสังหาร และเป็นประโยชน์ต่อความมั่นคงของญี่ปุ่นเอง
ส่วนในด้านการสนันสนุนกองกำลังต่างชาติ ในวันที่ 10 กุมภาพันธ์ พ.ศ. 2558 รัฐบาลญี่ปุ่นประกาศแก้ไขกฎบัตรว่าด้วยการสนับสนุนต่างชาติ โดยสามารถมอบทุนสนับสนุนภารกิจของกองกำลังต่างชาติที่มิใช่การสู้รบ
ประวัติ
หลังจากสงครามโลกครั้งที่สองที่ญี่ปุ่นพ่ายแพ้สงครามต่อสหรัฐอเมริกา ทำให้สหรัฐเข้ามาควบคุมกำลังทหารของญี่ปุ่น และทำให้ญี่ปุ่นต้องร่างรัฐธรรมนูญขึ้นมาใหม่โดยมีข้อห้ามว่า ไม่อนุญาตให้ญี่ปุ่นทำสงครามกับประเทศใด ๆ เลยเว้นแต่กระเพื่อป้องกันประเทศตนเอง ที่สำคัญคือไม่มีศาลทหารและกระทรวงกลาโหม
บุคคลที่เข้ามาทำงานในกองกำลังป้องตนเองพวกเขาจะเรียกตนเองว่าเจ้าหน้าที่กองกำลังป้องกันตนเอง ซึ่งทั้งหมดเป็นพลเรือนมิใช่ทหาร ถึงแม้ว่าญี่ปุ่นจะจัดตั้งกระทรวงกลาโหมขึ้นมาเมื่อปี พ.ศ. 2550 แต่ว่าก็ยังคงชื่อไว้ว่า กองกำลังป้องกันตนเอง
ในวันที่ 1 กรกฎาคม พ.ศ. 2557 ครม.ญี่ปุ่นได้ตีความรัฐธรรมนูญมาตรา 9 ของรัฐธรรมนูญแห่งญี่ปุ่นใหม่ โดยญี่ปุ่นมีสิทธิส่งกำลังทหารไปร่วมรบเพื่อปกป้องชาติพันธมิตร
โครงสร้าง
มีนายกรัฐมนตรีเป็นผู้บัญชาการทหารสูงสุดของกองกำลังป้องกันตนเอง และในวันที่ 9 มกราคม พ.ศ. 2550 ก็ได้มีการจัดตั้งกระทรวงกลาโหมครั้งแรกหลังสงครามโลกครั้งที่สอง
งบประมาณ
งบประมาณกลาโหมญี่ปุ่น ถือว่าใหญ่เป็นอันดับ 7ของโลก 4.98 ล้านล้านเยน (ราว 1.39 ล้านล้านบาท)
บุคลากรและองค์กร
กองกำลังป้องกันตนเองญี่ปุ่น JSDF มีจำนวนบุคลากรในปี ค.ศ. 2005 มีจำนวน 239,430 นาย แบ่งเบ็น
การศึกษา
วิทยาลัยป้องกันประเทศญี่ปุ่น (National Defense Academy of Japan หรือ "โบเอได") เป็นสถาบันการศึกษาหลักที่ผลิตนายทหารแก่กองกำลังป้องกันตนเองของญี่ปุ่นทั้งสามเหล่า นอกจากการเรียนภาษาญี่ปุ่น1ปีแล้ว นักเรียนนายร้อยจะศึกษาที่ NDA 4ปี โดย NDA นี้จะรวมนักเรียนทั้งสามเหล่าทัพ (JGSDF, JMSDF และ JASDF) ไว้ร่วมกันในที่แห่งเดียวที่ NDA นั้นเปิดรับสุภาพสตรีเข้ารับการศึกษาเช่นเดียวกับผู้ชายตั้งแต่ปี 1992โดยมีจำนวนราวร้อยละ10ของนักเรียนทั้งหมด การฝึกศึกษาไม่ต่างกัน พักที่ตึกนอนตึกเดียวกัน (แต่คนละชั้น) แต่เกณฑ์บางอย่างเช่นการทดสอบร่างกายจะต่างกัน
อาวุธประจำหน่วย
thumb|250px|รถถัง ไทป์ 90 thumb|250px|รถถัง ไทป์ 10 thumb|250px|ปืนครก ไทป์ 99 155 mm thumb|250px|M270 MLRS
thumb|250px|เรือบรรทุกเฮลิคอปเตอร์ชั้นอิสุโหมะ thumb|250px| เรือพิฆาตชั้นคงโง thumb|250px|เรือดำน้ำชั้นโสะอุริวอุ thumb|250px|ยูเอส-2
thumb|250px| มิตซูบิชิ เอฟ-2 thumb|250px|มิตซูบิชิ เอฟ-15เจ thumb|250px|ล็อกฮีด มาร์ติน เอฟ-35 ไลท์นิง 2 thumb|250px|เอ็มไอเอ็ม-104 แพทริออต
แลมป์
แลมป์ (LAMP) เป็นอักษรย่อของชุดซอฟต์แวร์เสรีสำหรับการทำเว็บไซต์ โดยตัวย่อต้นฉบับนั้นย่อมาจาก
คนที่คิดคำว่า แลมป์ เป็นครั้งแรกคือ Michael Kunze ซึ่งเขียนลงในนิตยสารคอมพิวเตอร์ภาษาเยอรมันตั้งแต่ ค.ศ. 1998 โดยบทความนั้นแสดงการใช้งานซอฟต์แวร์เสรีร่วมกัน เพื่อทดแทนซอฟต์แวร์เชิงพาณิชย์ราคาแพง
แวมป์
แวมป์ (WAMP) คือ ชุดของ software ที่ประกอบด้วย Windows, Apache, MySQL และ PHP(หรือจะเป็น Perl, Python) อาจจะเรียกว่า WAMP stack หรือ WAMP Suite เป็น software ที่ช่วยในการลง Apache, MySQL และ PHP บนระบบปฏิบัติการ Windows
แจกัน
แจกัน เป็นภาชนะเปิด นิยมใช้ใส่ดอกไม้เพื่อการประดับตกแต่ง แจกันมีหลากหลายรูปทรง และทำจากหลายวัสดุเช่น ดินเผา เซรามิก แก้ว ไม้ นิยมทำลวดลายบ่งบอกถึงวัฒนธรรมของผู้ผลิตแจกัน
อาร์เซซิลาอุสที่ 4
พระประวัติ
อาร์เซซิลาอุสเป็นพระราชโอรสพระองค์เดียวของกษัตริย์บัตทุสที่ 4 เมื่อพระบิดาของพระองค์สิ้นพระชนม์เมื่อ 465 ปีก่อนคริสตกาล และใน 462 ปีก่อนคริสตกาล พระองค์ได้รับรางวัลการแข่งขันรถม้าศึกในการแข่งขันไพเธียนที่เดลฟี โดยใช้ม้าพื้นเมืองลิเบีย
พระองค์ได้เนรเทศขุนนางชาวซิเรเนจำนวนมากและนำทหารรับจ้างเพื่อสนับสนุนการปกครองของพระองค์ อันเป็นผลมาจากการกระทำของพระองค์ ทำให้ชาวซิเรเนได้ก่อกบฎและบังคับให้พระองค์ออกไปจากตำแหน่งของกษัตริย์ ทำให้พระองค์หนีไปที่เมืองยูเอสเพริเดส (ปัจจุบัน เมิองเบงกาซี) กับพระราชโอรสพระองค์คนเดียวนามว่า บัตทุสที่ 5
พระองค์พร้อมกับพระราชโอรสของพระองค์ถูกสังหารโดยชาวซิเรเนเมื่อ 440 ปีก่อนคริสตกาล ได้มีการกล่าวกันว่าหลังจากพระราชโอรสของพระองค์ถูกสังหารแล้ว ชาวซิเรเนได้ตัดศีรษะของพระองค์แล้วโยนศีรษะลงไปในทะเล หลังจากการสิ้นพระชนม์ของพระองค์อย่างทารุณ ทำให้ระบอบกษัตริย์ของราชวงศ์บัตเทียดเป็นอันสิ้นสุดลงและยังทำให้เมืองซิเรเนตกเป็นสาธารณรัฐภายใต้การปกครองของเปอร์เซีย
มิตสึรุ อาดาจิ
อาจารย์อาดาจิเป็น นักเขียนผู้ชื่นชอบการเขียนการ์ตูนกีฬา และชีวิตรักวัยรุ่น ผ่านการเล่าเรื่องด้วยภาพ ใช้คำบรรยายน้อย โครงเรื่องที่น่าติดตาม และการมองโลกในแง่มุมที่สวยงามอยู่เสมอ
ผลงาน
เรียงตามลำดับที่ตีพิมพ์ ระยะเวลานับที่ตีพิมพ์ในประเทศญี่ปุ่น (ค.ศ.)
คณะดอมินิกัน
คณะนักเทศน์ (Order of Preachers; Ordo fratrum Praedicatorum) หรือที่รู้จักกันโดยทั่วไปว่า คณะดอมินิกัน (Dominican Order/Dominicans) เป็นคณะนักบวชคาทอลิกที่ก่อตั้งโดยนักบุญดอมินิกเมื่อต้นคริสต์ศตวรรษที่ 13 ที่ประเทศฝรั่งเศส ใช้วินัยของนักบุญออกัสตินเป็นแนวทางในการดำเนินชีวิตนักบวช และสมเด็จพระสันตะปาปาโฮโนริอุสที่ 3 ทรงให้การรับรองในปี ค.ศ. 1216
ในอังกฤษและในบางประเทศจะเรียกนักบวชดอมินิกันว่า “ไฟรเออร์ดำ” (Black friars) เพราะจะสวมเสื้อคลุมสีดำทับแฮบิต (habit) สีขาวข้างใน ซึ่งต่างกับ “ไฟรเออร์ขาว” (White friars) ซึ่งหมายถึงนักบวชคณะคาร์เมไลท์ หรือ “ไฟรเออร์เทา” (Grey friars) ของคณะฟรันซิสกัน ซึ่งความจริงแล้วคณะฟรันซิสกันจะใส่สีน้ำตาล ในฝรั่งเศสนักบวชดอมินิกันบางครั้งก็ถูกเรียกว่า “ฌากอแบ็ง” (Jacobins) เพราะที่ปารีสมีคอนแวนต์ของคณะอยู่ที่โบสถ์แซ็ง-ฌัก-ดูว์-โอ-ปา นอกจากนั้นบางครั้งยังเป็นที่รู้จักกันว่า “Domini canes” หรือ “สุนัขของพระเจ้า” เพราะความที่มีชื่อเสียงว่าเป็นคณะที่มีความจงรักภักดีและเคร่งที่สุด ซึ่งบางครั้งมีผลในทางลบเพราะการพาดพิงไปถึงความเกี่ยวข้องของคณะนี้กับการไต่สวนศรัทธา (Inquisition) นักบวชในคณะนี้จะมีอักษร “O.P.” ท้ายชื่อ
ประเภท
คณะดอมินิกัน แบ่งออกเป็น 3 ชั้น ได้แก่
สโมสรฟุตบอลซาราเยโว
ปัจจุบัน ซาราเยโวเป็นหนึ่งในสโมสรใหญ่ของพรีเมียร์ลีกแห่งบอสเนียและเฮอร์เซโกวีนา โดยชนะเลิศบอสเนียนแชมเปียนชิป 5 สมัย (จบรองชนะเลิศ 6 ครั้ง), บอสเนียนคัพ 6 สมัย และบอสเนียนซูเปอร์คัพ 1 สมัย สโมสรอยู่ในอันดับที่ 1 ของตารางคะแนนตลอดกาลของพรีเมียร์ลีกแห่งบอสเนียและเฮอร์เซโกวีนา และยังเป็นสโมสรจากบอสเนียที่เข้าร่วมแข่งขันระดับทวีปมากที่สุด ซาราเยโวเป็นสโมสรที่ได้รับความนิยมมากที่สุดของประเทศ เช่นเดียวกันกับสโมสรคู่ปรับอย่างเซลเยซนิชาร์ ซึ่งนัดที่ทั้งคู่พบกันถูกเรียกว่าซาราเยโวดาร์บี
สโมสรลงเล่นเกมเหย้าที่สนามกีฬาอาซิม เฟร์ฮาทอวิช ฮาเซ ซึ่งตั้งชื่อตามตำนานกองหน้าของสโมสรอย่างอาซิม เฟร์ฮาทอวิช สนามแห่งนี้มีความจุ 34,500 ที่นั่ง นับตั้งแต่เดือนมีนาคม ค.ศ. 2019 เป็นต้นมา สโมสรฟุตบอลซาราเยโวอยู่ภายใต้การดำเนินงานของนักธุรกิจชาวเวียดนามอย่าง Nguyễn Hoài Nam และสโมสรฟุตบอลกองทุนสนับสนุนพรสวรรค์ฟุตบอลเวียดนาม
ดับเบิลยูดับเบิลยูอี เน็ตเวิร์ค
ดับเบิลยูดับเบิลยูอี เน็ตเวิร์ค (WWE Network) เป็นช่องโทรทัศน์ผ่านอินเทอร์เน็ต ออกอากาศตลอด 24 ชั่วโมง เดิมทีทางดับเบิลยูดับเบิลยูอี ได้ประกาศว่าดับเบิลยูดับเบิลยูอี เนตเวิร์กจะเปิดใช้บริการในปี 2012 แต่มีเหตุต้องเลื่อนออกไป จนล่าสุดทางดับเบิลยูดับเบิลยูอี ได้ประกาศอีกครั้งว่าดับเบิลยูดับเบิลยูอี เน็ตเวิร์คจะเปิดให้ใช้บริการวันที่ 24 กุมภาพันธ์ 2014 ในประเทศสหรัฐอเมริกาเป็นที่แรก ทั้งนี้ดับเบิลยูดับเบิลยูอี เน็ตเวิร์คมีคิวจะเปิดให้บริการในต่างประเทศต่อไป ไม่ว่าจะเป็น สหราชอาณาจักร, แคนาดา, ออสเตรเลีย, นิวซีแลนด์, สิงคโปร์, ฮ่องกง, เม็กซิโก, สเปน, ตุรกี และกลุ่มประเทศแถบนอร์ดิก ช่วงสิ้นปี 2014 หรือต้นปี 2015 นี้
วิทยาลัยศรีโสภณ
วิทยาลัยศรีโสภณ เป็นสถาบันอุดมศึกษาเอกชนแห่งแรกในภาคใต้ ก่อตั้งเมื่อปี พ.ศ. 2527 ตั้งอยู่เลขที่ 3/3 หมู่ 5 ตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช  ก่อตั้งโดยนายเกษม โสภณ และนางสุจารี โสภณ ยกเลิกกิจการ ในวันที่ 6 สิงหาคม พ.ศ. 2560 ปัจจุบันเป็นที่ตั้งของมหาวิทยาลัยมหาจุฬาลงกรณราชวิทยาลัย วิทยาเขตนครศรีธรรมราช
ประวัติ
วิทยาลัยศรีโสภณ เป็นวิทยาลัยเอกชนแห่งแรกในภาคใต้ ที่เปิดทำการสอนในระดับปริญญาตรี ได้รับอนุญาตจากทบวงมหาวิทยาลัย ตาม พ.ร.บ.สถาบันอุดมศึกษาเอกชน ตั้งแต่วันที่ 25 กรกฎาคม พ.ศ. 2527 ตั้งอยู่ที่ หมู่ 5 ตำบลมะม่วงสองต้น อำเภอเมืองนครศรีธรรมราช จังหวัดนครศรีธรรมราช
ในเดือนมกราคม พ.ศ. 2551 มีนักศึกษาสาขาวิชาคอมพิวเตอร์ธุรกิจยื่นฟ้องวิทยาลัยศรีโสภณ จากกรณีที่คุณวุฒิปริญญาไม่ได้รับการรับรองคุณภาพจากสำนักงานคณะกรรมการการอุดมศึกษา จนทำให้อธิการบดีต้องลาออกจากตำแหน่งเพื่อแสดงความรับผิดชอบ ต่อมาในเดือนสิงหาคม พ.ศ. 2552 ผู้รับใบอนุญาตวิทยาลัยศรีโสภณ ได้ถวายที่ดิน พร้อมสิ่งก่อสร้างของวิทยาลัยศรีโสภณ ให้กับมหาวิทยาลัยมหาจุฬาลงกรณราชวิทยาลัย
สถานบ่มเพาะวิสาหกิจ มหาวิทยาลัยนเรศวร
ประวัติ
ตามที่สำนักงานคณะกรรมการการอุดมศึกษา มีโครงการจัดตั้งหน่วยบ่มเพาะธุรกิจในสถาบันอุดมศึกษา เพื่อที่ผลักดันงานวิจัยในเชิงพาณิชย์ความรู้และเพิ่มขีดความสามารถของผู้ประกอบการเดิมหรือผู้ประกอบการใหม่ให้มีศักยภาพมากขึ้น รวมทั้งผู้ที่สนใจเป็นเจ้าของธุรกิจรายใหม่ให้สามารถดำเนินธุรกิจได้สำเร็จโดยใช้วิธีการอบรมให้คำปรึกษาแนะนำอย่างต่อเนื่อง ทั้งทางด้านการตลาดการเงินและอื่นๆ
มหาวิทยาลัยนเรศวรซึ่งมีความพร้อมทั้งบุคลากร งานวิจัย และด้านวิชาการ ซึ่งให้บริการทั้ง 9 จังหวัดภาคเหนือตอนล่าง จะสามารถเป็นแหล่งสร้างผู้ประกอบการรุ่นใหม่ในเขตภาคเหนือตอนล่าง ในอนาคต ทั้งนี้มหาวิทยาลัยนเรศวรได้ร่วมมือกับ สกอ.ในการจัดตั้งสถานบ่มเพาะวิสาหกิจ เพื่อเป็นพี่เลี้ยงให้กับ ธุรกิจใหม่ และธุรกิจ SMEs อื่นๆที่มีความต้องการที่จะยกระดับสินค้าและบริการ การบริหารจัดการ
มหาวิทยาลัยนเรศวรจึงจัดตั้ง "ศูนย์บ่มเพาะวิสาหกิจ" เมื่อวันที่ 12 กรกฎาคม พ.ศ. 2548 โดยเป็นหน่วยงานภายใต้กำกับสำนักงานอธิการบดี และได้รับการสนับสนุนจากสำนักงานคณะกรรมการการอุดมศึกษา เพื่อส่งเสริมพัฒนางานวิจัยในเชิงพาณิชย์กระตุ้นและส่งเสริมผู้ประกอบการรายใหม่ และผู้ประกอบการเดิมให้มีการพัฒนาศักยภาพและดำเนินธุรกิจได้อย่างประสบความสำเร็จ